22. 9. 89 De Europæiske Fællesskabers Tidende Nr. C 242/7 
II 
(Forberedende retsakter) 
KOMMISSIONEN 
Forslag til Rådets beslutning om Fællesskabets handlingsprogram for erhvervsuddannelse og ny 
teknologi (EUROTECNET II) 
KOM(89) 355 endelig udg. 
(Forelagt af Kommissionen den 27. juli 1989) 
(89/C 242/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 128, 
under henvisning til Rådets afgørelse 63/266/EØF af 2. 
april 1963 om opstilling af almindelige principper for 
gennemførelse af en fælles politik for faglig uddan­
nelse (l), særlig andet, femte, sjette, syvende, niende og 
tiende princip, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Den 2. juni 1983 vedtog Rådet en resolution om 
erhvervsuddannelsesforanstaltninger i forbindelse med 
indførelsen af ny informationsteknologi (2); 
den 18. april 1985 forelagde Kommissionen Rådet en 
meddelelse om erhvervsuddannelse og ny informations­
teknologi med et tilhørende detaljeret arbejdsprogram 
for perioden 1985—1988 (3); dette arbejdsprogram 
benævnes almindeligvis EUROTECNET; 
på mødet i Det Europæiske Råd i december 1986 under­
stregede stats- og regeringscheferne betydningen af 
Fællesskabets indsats på beskæftigelsesområdet, som 
O EFT nr. 63 af 20. 4. 1963, s. 1338/63. 
O EFT nr. C 166 af 25. 6. 1983, s. 1. 
(J) KOM(85) 167 endelig udg. tager sigte på at tilskynde til bedre uddannelse af unge 
og voksne; på mødet i Det Europæiske Råd i juni 1989 
bekræftede de denne holdning, idet de fremhævede, at 
optimering af de menneskelige ressourcer gennem 
videreuddannelse er et grundlæggende aspekt af den 
økonomiske og sociale udvikling; de bemærkede sig 
endvidere den enighed, der var opnået angående efter-
og videreuddannelse; 
Rådet har allerede ved at udvide rammeprogrammet for 
forskning og teknologisk udvikling (4) vedtaget en række 
foranstaltninger med det formål at styrke det teknolo­
giske og industrielle samarbejde på fællesskabsplan, især 
gennem vedtagelse af beslutning 88/279/EØF (5), 
85/196/EØFC), 88/419/EØF(7) vedrørende hen­
holdsvis ESPRIT, BRITE/EURAM, SCIENCE, samt 
88/417/EØF (*) vedrørende DELTA, som tager direkte 
sigte på teknologiindlæring; dette teknologiske og indu­
strielle samarbejde på forsknings- og udviklingsområdet 
skal suppleres med tilsvarende tiltag på erhvervsuddan­
nelsesområdet; 
ved Rådets afgørelse 88/286/EØF (') om hovedfasen af 
det strategiske program for innovation og teknologiover­
førsel (SPRINT) blev der vedtaget en række foranstalt­
ninger om overførsel af know-how inden for innova-
tionsforvaltning og teknologioverførsel, ligesom det blev 
besluttet at gennemføre særlige projekter vedrørende 
overførsel af fornyelsen, herunder uddannelseselementer, 
mellem medlemsstaterne; 
O EFT nr. L 302 af 24. 10. 1987, s. 1. 
O EFT nr. L 118 af 6. 5. 1988, s. 32. 
(6) EFT nr. L 83 af 25. 3. 1985, s. 8. 
O EFT nr. L 206 af 30. 7. 1988, s. 34. 
(') EFT nr. L 206 af 30. 7. 1988, s. 20. 
O EFT nr. L 112 af 25. 4. 1989, s. 12. 
Nr. C 242/8 De Europæiske Fællesskabers Tidende 22. 9. 89 
den 24. maj 1983 vedtog Europa-Parlamentet en beslut­
ning om Fællesskabets erhvervslivs konkurrenceevne ('), 
hvori det slår til lyd for en øget fællesskabsstøtte til 
faglig uddannelse og uddannelse af virksomhedsledere; 
denne beslutning suppleredes med beslutningen om efter-
og videreuddannelse af arbejdstagere i virksomheder (2) 
og en række andre beslutninger, især om rammepro­
grammet for Fællesskabets forskning og teknologiske 
udvikling (3), og om regionaludvikling, undervisning og 
uddannelse (4); 
i forbindelse med dialogen mellem arbejdsmarkedets 
parter blev der den 6. marts 1987 som opfølgning af 
drøftelserne vedtaget en række fælles udtalelser, hvoraf 
en vedrørte uddannelse og motivation, og hvori man 
understregede nødvendigheden af en effektiv uddannelse 
i ny teknologi for arbejdstagere og funktionærer; 
udnyttelsen af ny teknologi i erhvervslivet afhænger af 
arbejdsstyrkens evne og villighed til at tilpasse de kvalifi­
kationer, den besidder, til den nye teknologi; i forbin­
delse hermed foreligger der nu et større behov end 
nogensinde for på fællesskabsplan at styrke de nødven­
dige initiativer og foranstaltninger, der er i gang, og som 
har til formål at udnytte de menneskelige ressourcer og 
uddannelsesinvesteringerne i fuldt omfang som et led i 
en samlet fællesskabsstrategi på det industri-, forsk­
nings-, udviklings- og innovationspolitiske område; i 
denne forbindelse spiller erhvervsuddannelsen en 
særdeles væsentlig rolle som et middel til at gennemføre 
det indre marked i 1992; 
I Rådets resolution af 22. december 1986 om et hand­
lingsprogram for øget beskæftigelse (5) fremhævedes 
opfyldelsen af behovet for en forbedret erhvervsuddan­
nelse, et højere kvalifikationsniveau og et tættere samar­
bejde mellem arbejdsmarkedets parter som en væsentlig 
forudsætning for øget beskæftigelse; 
Rådet vedtog ved afgørelse 87/569/EØF (6) et hand­
lingsprogram for erhvervsuddannelse af unge og forbere­
delse af unge til arbejds- og voksenlivet, hvori der gives 
udtryk for et ønske om at øge erhvervsuddannelsessyste­
mets kapacitet, således at man bedre kan tilpasse sig den 
hastige økonomiske, teknologiske og sociale udvikling; 
0) EFT nr. C 135 af 24. 5. 1983, s. 27. 
(2) EFT nr. C 156 af 15. 6. 1987, s. 211. 
O EFT nr. C 7 af 12. 1. 1987, s. 19. 
(4) EFT nr. C 99 af 13. 4. 1987, s. 15. 
O EFT nr. C 340 af 31. 12. 1986, s. 2. 
(6) EFT nr. L 346 af 10. 12. 1987, s. 31. Rådet vedtog ved afgørelse 89/27/EØF (7) anden fase af 
programmet om samarbejde mellem universiteter og virk­
somheder om uddannelse på teknologiområdet, især 
avanceret teknologi (COMETT); 
disse foranstaltninger bør suppleres med yderligere 
foranstaltninger, der sikrer, at grunduddannelses- og 
efter- og videreuddannelsessystemerne tilpasses til den ny 
teknologi, såvel i medlemsstaterne som medlemsstaterne 
imellem; 
i det første EUROTECNET-program 1985-1988 lagde 
man stor vægt på at udbygge samarbejdet mellem 
medlemsstaterne med henblik på at tilpasse erhvervsud­
dannelsen til indførelsen af ny informationsteknologi og 
på at styrke et sådant samarbejde; det er i denne forbin­
delse vigtigt at støtte de uddannelsesforanstaltninger, der 
har en fællesskabsdimension, og at sikre, at der finder en 
velafbalanceret udvikling sted i Fællesskabet, og for at 
kunne gøre dette er det derfor nødvendigt i størst muligt 
omfang at inddrage esisterende organer i medlemssta­
terne i denne udvikling; 
i forlængelse af Rådets resolution af 3. november 1986 
om et handlingsprogram for små og mellemstore virk­
somheder (8) er det nødvendigt at lade disse virksom­
heder medvirke ved gennemførelsen af EUROTECNET-
programmet og ved formidlingen af programmets resul­
tater; 
de nødvendige midler til EUROTECNET-programmet 
vil blive tilvejebragt over Fællesskabets almindelige 
budget; 
på mødet den 25. november 1988 vedtoges konklusio­
nerne fra formanden for Det Stående Udvalg for 
Beskæftigelse; 
Rådet vedtog den 5. juni 1989 en resolution om efter- og 
videreuddannelse ('); 
Det Rådgivende Udvalg for Erhvervsuddannelse har 
afgivet udtalelse — 
VEDTAGET FØLGENDE BESLUTNING: 
Artikel 1 
Det andet handlingsprogram for erhvervsuddannelse og 
ny teknologi, i det følgende benævnt »EUROTECNET 
II«, vedtages med en løbetid på fem år fra 1. januar 
1990. 
O EFT nr. L 13 af 17. 1. 1989, s. 28. 
(8) EFT nr. C 287 af 14. 11. 1986, s. 1. 
O EFT nr. C 148 af 15. 6. 1989, s. 1. 
22. 9. 89 De Europæiske Fællesskabers Tidende Nr. C 242/9 
Artikel 2 
De væsentligste målsætninger for EUROTECNET II er 
at: 
— forbedre grunduddannelses- og efter- og videreud-
dannelsestilbuddene i Det Europæiske Fællesskab, 
således at der heri tages hensyn til de teknologiske 
forandringer og de følger, disse får for beskæfti­
gelsen, arbejdsforholdene og erhvervskvalifikatio-
nerne 
— bidrage til udformningen og udviklingen af fremti­
dige uddannelser, således at der tages hensyn til den 
indvirkning, fremtidens teknologiske udvikling vil få 
med hensyn til nuværende og nye beskæftigelsesom­
råder, og til, at arbejdsstyrken bibringes de hermed 
forbundne nødvendige færdigheder og kvalifika­
tioner. 
EUROTECNET II udformes således, at det supplerer og 
styrker de forskellige politikker, der føres i medlemssta­
terne, gennem: 
a) fremme af anvendelsen af innovative metoder gennem 
udarbejdelse af en række relevante modeldemonstra­
tionsprojekter i de enkelte medlemsstater og gennem 
etablering af de forbindelser, der er nødvendige, for 
at demonstrationsprojekterne kan yde et bidrag til 
innovation og samarbejde inden for den enkelte 
medlemsstat og medlemsstaterne imellem 
b) styrkelse af samarbejdet mellem medlemsstaterne om 
udveksling og overførsel af metoder, fælles udvikling 
af innovative metoder og med henblik på at forbedre 
kontakterne mellem uddannelseseksperter på dette 
område 
c) forbedring af medlemsstaternes muligheder for at få 
størst muligt udbytte af deres deltagelse i programmet 
til gavn for deres egne grunduddannelses-, efter- og 
videreuddannelsessystemer ved at yde støtte til udbyg­
ningen af den nødvendige infrastruktur i den enkelte 
medlemsstat, medvirken til at højne kvaliteten af 
lærernes grund- og efteruddannelse på arbejdet, samt 
sikring af en bred formidling af programmets resul­
tater 
d) formidling i Fællesskabet af oplysninger om værdi­
fulde erfaringer og praktiske resultater fra arbejdet 
med at indpasse den ny teknologi i erhvervsuddan­
nelsen 
e) iværksættelse af den nødvendige forskning og de 
nødvendige analyser vedrørende nye erhvervsfærdig-
heder og -kvalifikationer, således at den fremtidige 
grund-, efter- og videreuddannelse tilpasses hertil, og 
indførelse af mere fleksible uddannelsessystemer ved 
at stimulere bestræbelserne for at indføre åbne og 
fleksible undervisningsmetoder og andre innovative 
metoder, man måtte finde frem til i løbet af program­
mets gennemførelsesperiode f) tilrettelæggelse af en række støtteforanstaltninger af 
informativ art med henblik på at oplyse større 
offentlig kreds om de initiativer, der vedrører uddan­
nelse og ny teknologi, at etablere tættere forbindelser 
mellem deltagerne i programmet og at forbedre det 
europæiske samarbejde mellem de organer, der 
formidler information om erhvervsuddannelse. 
Artikel 3 
EUROTECNET II omfatter: 
a) en fælles principramme for udvikling og forbedring af 
medlemstaternes uddannelsespolitik og uddannelses­
systemer inden for ny teknologi, som anført i 
artikel 4 
b) en række foranstaltninger, der skal gennemføres på 
fællesskabsplan, som anført i bilaget, og som skal 
udformes således, at de støtter og supplerer de foran­
staltninger, der træffes af og i medlemsstaterne. 
Artikel 4 
De foranstaltninger, der indgår i EUROTECNET II, og 
som skal gennemføres i henhold til artikel 5, skal 
supplere og styrke de aktiviteter i medlemsstaterne, som 
er i overensstemmelse med de generelle principper for 
gennemførelsen af en fælles erhvervsuddannelsespolitik, 
og som har til formål at: 
a) styrke samarbejdet på alle niveauer mellem erhvervs-
uddannelsessystemerne. Dette samarbejde bør 
omhandle såvel offentlige som private foranstaltninger 
og inddrage arbejdsmarkedets parter og samtlige 
sektorer i erhvervslivet med henblik på at sikre, at 
disse systemer tilpasses de teknologiske forandringer 
b) forbedre arbejdstagernes — såvel beskæftigedes som 
ikke-beskæftigedes — erhvervsuddannelses- og 
færdighedsniveau under hensyntagen til den indvirk­
ning indførelsen af ny teknologi får på omlægningen 
af erhvervslivet og på beskæftigelsen. Der bør tages 
særligt hensyn til den uddannelse, der tilbydes på 
virksomhedsplan, og især til de små og mellemstore 
virksomheders situation, for så vidt angår uddannelse 
af såvel funktionærer som arbejdstagere 
c) fremme udviklingen af innovative metoder gennem 
iværksættelse af forsøg og demonstrationsprojekter. 
Sådanne foranstaltninger bør udformes på en sådan 
måde, at de bidrager til at udvikle og forbedre 
erhvervsuddannelsen, hvorfor resultaterne heraf også 
bør formidles til en større kreds 
d) give unge arbejdsløse, især unge med utilstrækkelige 
eller irrelevante kvalifikationer, mulighed for at 
indtræde i arbejdslivet ved hjælp af passende uddan­
nelsesinitiativer både inden for ny informationstekno­
logi, og at give dem mulighed for at følge med i den 
teknologiske udvikling 
Nr. C 242/10 De Europæiske Fællesskabers Tidende 22. 9. 89 
e) skabe lige muligheder for mænd og kvinder, især med 
henblik på at lette den erhvervsmæssige tilpasning 
eller indpasning af kvinder, hvis beskæftigelse er truet 
på grund af indførelsen af ny teknologi, eller som 
ønsker at vende tilbage til arbejdsmarkedet med de 
nødvendige nye færdigheder og kvalifikationer 
f) fremme uddannelse og omskoling af undervisere med 
henblik på at sikre den nødvendige ajourføring af de 
sociale og tekniske færdigheder, som de teknologiske 
fremskridt nødvendiggør, herunder anvendelse af 
multimedieuddannelsesteknikker. 
Medlemsstaterne forelægger Kommissionen en rapport 
om deres aktiviteter i forbindelse med gennemførelsen af 
disse principper og foranstaltninger senest den 31. 
december 1992, og derefter senest den 31. december 
1994. 
Artikel 5 
For at sikre, at der fra Fællesskabets side ydes et betrag­
teligt bidrag til de bestræbelser, som medlemsstaterne 
udfolder for at højne kvaliteten og niveauet af erhvervs­
uddannelsen og erhvervskvalifikationerne inden for ny 
teknologi, gennemfører Kommissionen en række støtte­
foranstaltninger som anført i bilaget. 
I forbindelse med gennemførelsen af disse foranstalt­
ninger skal behovet for at afdække og opfylde de 
forskellige behov i de forskellige medlemsstater især 
tilgodeses, idet der skal tages særligt hensyn til det rela­
tive stade, på hvilket den teknologiske udvikling og den 
hertil svarende erhvervsuddannelse befinder sig i en given 
medlemsstat. 
Artikel 6 
De årlige bevillinger, der fra 1. januar 1990 skal dække 
Fællesskabets bidrag til de foranstaltninger, der er 
omhandlet i programmet, fastsættes gennem den årlige 
budgetprocedure, idet der i denne forbindelse tages 
hensyn til de resultater, der er opnået under 
programmet, og til de eventuelle nye behov, der måtte 
opstå under programmets løbetid. Disse bevillinger 
afsættes til finansiering af forskellige aktioner, som 
beskrevet i bilaget, herunder de fornødne foranstalt­
ninger til sikring af teknisk bistand på fællesskabsniveau 
og løbende tilsyn med og evaluering af programmet. De bevillinger, der anses for nødvendige i programmets 
første tre år, vil indgå som led i fremtidige budgetter 
under hensyntagen til de nuværende finansielle 
prognoser 1988—1992, som de tre institutioner i juni 
1988 blev enige om, og justeringen af disse prognoser. 
Artikel 7 
Kommissionen drager omsorg for, at EUROTECNET II 
er i overensstemmelse med andre fællesskabsprogrammer 
og -aktiviteter inden for erhvervsuddannelse og ny 
teknologi. 
Kommissionen bistås i fornødent omfang af Det Euro­
pæiske Center for Udvikling af Erhvervsuddannelse 
(CEDEFOP) ved gennemførelsen af programmet. 
Artikel 8 
Kommissionen underretter regelmæssigt Det Rådgivende 
Udvalg for Erhvervsuddannelse om gennemførelsen af 
EUROTECNET II og forelægger således det rådgivende 
udvalg periodiske rapporter om programmets gennemfø­
relse. 
Artikel 9 
Kommissionen forelægger i løbet af 1992 Rådet og 
Europa-Parlamentet en interimsrapport om gennemfø­
relsen af EUROTECNET II. 
Kommissionen forelægger senest den 30. juni 1995 Rådet 
og Europa-Parlamentet en endelig rapport om de erfa­
ringer og resultater, der er opnået i forbindelse med 
gennemførelsen af EUROTECNET II, idet der tages 
hensyn til de i artikel 2 omhandlede og definerede mål, 
herunder en evaluering af programmets forløb. 
I forbindelse med udarbejdelsen af de pågældende 
rapporter tager Kommissionen hensyn til de rapporter, 
medlemsstaterne forelægger i henhold til bestemmelserne 
i artikel 4. 
Artikel 10 
Denne beslutning er rettet til medlemsstaterne. 
BILAG 
Foranstaltninger, der skal gennemføres på fællesskabsplan med det formål at bistå medlemsstaterne med at 
højne kvaliteten og niveauet af erhvervsuddannelsen og erhvervsuddannelseskvalifikationerne i ny tekno­
logi. 
1. EUROTECNET li-programmet har to hovedformål: 
— at forbedre grunduddannelses- og efter- og videreuddannelseskapaciteten i Det Europæiske Fælles­
skab, således at der heri tages hensyn til de teknologiske forandringer og de følger, disse får for 
beskæftigelsen, arbejdsforholdene og erhvervskvalifikationerne 
22. 9. 89 De Europæiske Fællesskabers Tidende Nr. C 242/11 
— at bidrage til udformningen og udviklingen af fremtidige uddannelser, så der tages højde for den 
indvirkning, fremtidens teknologiske udvikling vil få med hensyn til nuværende og nye beskæftigel­
sesområder og arbejdsstyrken bibringes dé hermed forbundne nødvendige færdigheder og kvalifika­
tioner. 
2. I løbet af EUROTECNET li-programmets løbetid skal der på fællesskabsplan gennemføres følgende 
foranstaltninger med henblik på at støtte og supplere de foranstaltninger, der træffes i medlemsstaterne: 
a) Fremme af anvendelsen af innovative metoder for tilpasning af uddannelsen til den nye teknologi: 
— Hoveddelen af EUROTECNET-programmet vil komme til at bestå af et fællesskabsdækkende 
net af innovative demonstrationsprojekter, som medlemsstaterne selv udarbejder, og som har til 
formål at forbedre uddannelsesstrukturen og uddannelsesformidlingen, således at der heri tages 
hensyn til den nye teknologi. Herudover skal nettet benyttes til at styrke alle former for samar­
bejde mellem de involverede parter på alle niveauer med henblik på løsning af problemer af fælles 
interesse, og til at øge motivationen og forbedre uddannelsen af den arbejdsstyrke, der står ansigt 
til ansigt med de teknologiske forandringer. Ved udvælgelsen af projekter, der kan indgå i nettet, 
vil der blive taget særligt hensyn til de mål, der er anført i artikel 4 i beslutningen, især hvad 
angår arbejdsmarkedsparternes deltagelse, inddragelse af de erhvervsgrene og sektorer, der er 
berørt af indførelsen af ny teknologi, behovet for at sikre kvinder adgang til den fornødne tekno­
logiske uddannelse og informationsudvekslingen vedrørende de indvundne erfaringer og prak­
tiske resultater. 
— Ansvaret for iværksættelsen og finansieringen af demonstrationsprojekterne påhviler medlemssta­
terne, men Fællesskabet vil yde støtte med henblik på at udbygge og forbedre forbindelserne 
mellem projekterne på EF-plan, herunder etablering af de nødvendige igangsætnings-, koordine­
rings- og formidlingsaktiviteter. Nettet af demonstrationsprojekter og Fællesskabets støtteforan­
staltninger kan dels omfatte projekter, der modtager tilskud fra Den Europæiske Socialfond, dels 
projekter, som ikke modtager sådanne tilskud, men som på nationalt plan prioriteres højt. 
— Der vil blive iværksat informations- og uddannelsesforanstaltninger for at gøre de ledende 
medvirkende på erhvervsuddannelsesområdet bedst muligt egnet til at drage fordel af de foran­
dringer, den nye teknologi medfører, og af selve de nye uddannelsesmetoder. Dette vil ske 
gennem en koordinering af overførslen, udbygningen og formidlingen af de bedste uddannelses­
metoder i ny teknologi inden for de enkelte medlemsstater og medlemsstaterne imellem. 
— Oprettelsen af europæiske uddannelses- og teknologipartnerskaber vil blive fremmet, idet såvel 
små og mellemstore virksomheder som større virksomheder og uddannelsesinstitutioner skal 
medvirke til at udvikle og forbedre teknologiuddannelsen for virksomhedsansatte og arbejdssø­
gende. 
b) Styrkelse af forbindelserne mellem medlemsstaterne: 
— Tværnationale samarbejdsinitiativer mellem demonstrationsprojekter og mellem offentlige uddan­
nelsesinstitutioner og private organisationer vil blive fremmet, såfremt de vedrører udvikling af 
nye uddannelsesmetoder, udvikling af overførbare uddannelsesprogrammer og -materialer samt 
udveksling af sådanne produkter under anvendelse af avancerede kommunikationsfaciliteter. 
— I snævert samarbejde med demonstrationsprojektnettet vil der blive oprettet et kontor med 
henblik på evaluering og udveksling af undervisningsmaterialer til teknologiuddannelse. 
— CEDEFOP vil på Kommissionens vegne arrangere tværnationale studiebesøg for dé personer, der 
er involveret i demonstrationsprojekter og andre af programmets aspekter, og endvidere vil 
CEDEFOP udbygge den eksisterende studiebesøgsordning for erhvervsuddannelseseksperter. 
c) Forbedring af medlemsstaternes muligheder for at få størst muligt udbytte af deres deltagelse i 
EUROTECNET-programmet: 
— Der vil blive oprettet en oplysnings- og formidlingsstruktur afhængigt af forholdene i den enkelte 
medlemsstat med det formål at sikre, at programmet får størst mulig indflydelse på uddannelses­
politikken og uddannelsesmetoderne i den enkelte medlemsstat. 
Nr. C 242/12 De Europæiske Fællesskabers Tidende 22. 9. 89 
— Der vil blive iværksat aktiviteter med henblik på at udveksle teknologiekspertise medlemsstaterne 
imellem inden for de forskellige sektorer, idet denne ekspertise skal komme ugunstigt stillede 
befolkningsgrupper til gode. Dette vil ske ved at yde rådgivnings- og konsulentbistand til de 
enkelte medlemsstater (især de regionalt ugunstigt stillede medlemsstater) eller til individuelle 
projekter med henblik på at afdække og planlægge uddannelsesbehovene. 
— Efter forudgående undersøgelser vil der blive udviklet en modelordning for læreruddannelse i ny 
teknologi og i følgerne heraf for erhvervskvalifikationerne. Overførselsværdien af disse foranstalt­
ninger vil blive søgt fremmet ved hjælp af passende udvekslingsordninger. 
— Der vil blive udsendt en række publikationer på de forskellige fællesskabssprog, så man sikrer sig, 
at oplysninger om programmet og de hertil hørende aktiviteter udsendes til en større kreds. 
d) Iværksættelse af de nødvendige aktiviteter for at tilpasse fremtidige uddannelsestilbud og -systemer 
bedst muligt til den nye teknologi: 
— Med henblik på at supplere og støtte demonstrationsprojektnettet vil der blive iværksat en række 
forskningsmæssige og analytiske foranstaltninger for at støtte programmet fra videnskabeligt 
hold. Der vil således blive ydet støtte til samarbejdsprojekter med deltagelse af en række 
medlemsstater, hvor man udvikler nye uddannelsesmetoder, der imødekommer de fremtidige 
behov på arbejdsmarkedet med hensyn til de færdigheder og kvalifikationer, der er nødvendige i 
forbindelse med indførelsen af ny teknologi. 
— Der vil i denne forbindelse blive lagt særlig vægt på følgende områder: 
— Udvikling af nye pædagogiske metoder og modeller til udvikling af læseplaner i teknologiun­
dervisningen, som opfylder nye færdigheds- og kvalifikationskrav, og som især er baseret på 
åbne og fleksible undervisningsmetoder. 
— Sikring af ugunstigt stillede og marginaliserede gruppers lettere adgang til en mere hensigts­
mæssig uddannelse i ny teknologi. 
— Udvikling af uddannelsesmetoder, der er udformet således, at de tager højde for fremtidige 
behov, og hvorigennem man søger at forøge virkningen af investering i teknologi og forbedre 
resultaterne med hensyn til produktivitet og arbejdstilrettelæggelse, især hvad angår Fælles­
skabets forsknings- og udviklingsprogrammer inden for teknologi. Foranstaltninger på dette 
område vil blive udformet således, at de supplerer og styrker de foranstaltninger, der indgår i 
COMETT-programmet. 
e) Tilrettelæggelse af en række supplerende informationsaktiviteter: 
— med henblik på at oplyse en større offentlig kreds om de vigtigste problemer i forbindelse med 
teknologi og uddannelse vil der blive afholdt en række konferencer på højt niveau, enten i de 
enkelte medlemsstater eller på fællesskabsplan 
— med henblik på at samle ekspertisen og styrke forbindelserne mellem programmets deltagere vil 
der blive gennemført en række europæiske seminarer, særlige kollokvier, fælles projektworkshops 
og rundbordsdiskussioner 
— anvendelse af ny informationsteknologi i undervisningen vil også nyde fremme gennem støtte til 
et EF-samarbejde mellem informationsformidlere. 
3. Der vil blive indført en række evalueringsordninger for EUROTECNET li-programmet, som falder i to 
grupper: 
— løbende formativ evaluering af programmets prioriterede aktiviteter 
— udarbejdelse af kortfattede evalueringsrapporter med henblik på at supplere interimsrapporten og 
den endelige rapport om programmet som anført i bestemmelserne i artikel 9 i beslutningen. 
4. Der vil på fællesskabsniveau blive ydet en nødvendige tekniske bistand til støtte af EUROTECNET-
programmets aktiviteter. Herudover vil Kommissionen yde en særlig indsats for at igangsætte og 
løbende evaluere EUROTECNET-programmet og for på alle fællesskabssprog at formidle den erfaring, 
der indvindes gennem det.